जेएनवीयू: आज से शुरू होगी बीए प्रथम अंतिम वर्ष की परीक्षाएं, कल से बीए द्वितीय वर्ष की
एजुकेशन रिपोर्टर. जोधपुर| जयनारायणव्यास विश्वविद्यालय के जोधपुर, पाली, जालोर, बाड़मेर तथा जैसलमेर जिलो के संबद्ध सभी महाविद्यालयों के नियमित शेष स्वयंपाठी स्टूडेंट्स की परीक्षाएं सोमवार से शुरू होगी, जिसके प्रवेश पत्र जारी कर दिए गए हैं। पहले दिन बीए प्रथम वर्ष फाइनल वर्ष की परीक्षा होगी। इस बार परीक्षाओं में 79 हजार 632 स्टूडेंट्स परीक्षा देंगे। मंगलवार को बीए द्वितीय वर्ष की परीक्षाएं शुरू होगी। बीएससी की परीक्षाएं 15 मार्च बीकॉम की परीक्षाएं 16 मार्च से शुरू होंगी। परीक्षा नियंत्रक प्रो. जेताराम विश्नोई ने बताया कि इस बार बीए मेंं 50 हजार 439 परीक्षार्थी, बीएससी 14 हजार 196 परीक्षार्थी तथा बीकाॅम में 14 हजार 997 परीक्षार्थी परीक्षा देंगे। प्रो. विश्नोई ने बताया कि संभाग में नियमित तथा शेष स्वयंपाठी परीक्षार्थियों के लिए 84 परीक्षा केंद्र बनाए गए हैं। 19 केंद्र जोधपुर शहर में और 12 जोधपुर ग्रामीण में हैं। इसके अलावा 13 पाली जिले में, 17 परीक्षा केंद्र जालोर जिले में, 19 परीक्षा केंद्र बाड़मेर जिले में तथा 4 परीक्षा केंद्र जैसलमेर जिले में बनाए गए हैं। परीक्षा केंद्रों पर सीसीटीवी कैमरे लगाए गए हैं।
hin_Deva hin_Deva